Vígszínház hírlevél

Ünnepi műsor, könyvbemutató és kiállítás május 1-jén Százharminc éve, 1896. május 1-jén Jókai Mór A Barangok, vagy a peoniai vojvoda című darabjának díszbemutatójával nyitotta meg kapuit Magyarország legnagyobb kőszínháza, a Vígszínház. Az épület az osztrák Fellner és Helmer cég fényűző neobarokk tervei alapján épült az éppen világvárossá váló Budapesten. A 130 éves évfordulót május 1-jén a teátrum első drámakötetének bemutatójával, az elmúlt 130 év plakátjait és műsorfüzeteit bemutató kiállítással és egy különleges műsorral ünnepeljük Az Így írtunk mi, 130 év vígszínházi levelei című előadásban az egész társulat színpadra lép, és Presser Gáborral közösen, leveleken és néhány dalon keresztül meséljük el, hogy mit jelentett, és mit jelent ma is a Vígszínházhoz tartozni. További információk: https://vigszinhaz.hu/hu/kapcsolat/sajtoszoba/130-eves-a-vigszinhaz
## Így írtunk mi Ez a jubileumi előadás nem egyszerűen levelek gyűjteménye, hanem egy színház lüktető emlékezete. Legendás színészek, rendezők, igazgatók és egykori társulati tagok személyes sorain keresztül rajzolódik ki a Vígszínház több mint egy évszázados története. A levelek …
„Egy ön- és céltudatos ifjút láthatunk, aki bár meghallgatja és mérlegeli a körülötte élők álláspontját és tanácsait, de csak ritkán befolyásolható, általában a saját elgondolásai szerint cselekszik. Ez az ellentét pedig még függőségének és leépülésének megítélésében is megmutatkozik: Csáth legtöbbször korántsem érezte tragikusnak esetlegesen korán bekövetkező halálát, sőt a morfinizmus árán megbékélt annak gondolatával.” (Kortársonline – Kis Petronella) Ebben az évadban már csak május 4-én látható a Csáth és démonai előadásunk a Házi Színpadon. Szereplők: Horváth Szabolcs, Hirtling István, Zoltán Áron, Csapó Attila, Szász Júlia, Bach Kata m.v., Gilicze Márta m.v.
## Csáth és démonai Csáth Géza, született Brenner József, kamaszként már zenét szerzett, festett, írni kezdett. 14 éves, mikor megjelenik első zenekritikája, és novellát küld a Jövendő című folyóirat főszerkesztőjének, Bródy Sándornak. A 20. század fordulóján fejlődésnek indult Szabadkán …
„A városban, amely a szállóige szerint soha nem alszik, a színpadon soha nem nyugszanak. Abban a vallomásos jelenetben, amelyben Jay Gatsby feltárja legbelső vágyát, hogy szeretné visszapörgetni az időt, a főhős a forgószínpaddal ellentétes irányban menetel – a regény utolsó sorait előrevetítve: „megyünk az árral szemben, mely szakadatlanul visszasodor a múltba.” Miközben a cselekmény száz éves, minduntalan a mai budapestiségre ismerünk – ahogy a huszonéves alkotók megélik a várost és saját nemzedéküket.” (Fidelio – Csabai Máté) Ifj. Vidnyánszky Attila rendezésében A nagy Gatsby még három alkalommal látható a Vígszínházban: május 5-én, május 20-án és június 4-én (zártkörű előadás).
Kovács Adrián – Vecsei H. Miklós – ifj. Vidnyánszky Attila ## A nagy Gatsby A kultikus regény szereplői a Víg színpadán kelnek életre. Gatsby, a titokzatos múltú aranyifjú fényűző világot teremt maga körül, hogy visszaszerezze élete nagy szerelmét, Daisy-t. Ide invitáljuk nézőinket, ebbe a luxussal, féktelenséggel, és kétségbeeséssel teli …
„Ez a 100 éve íródott darab, mindent tud a szerelemről, annak abszurditásáról, szépségéről és kegyetlenségéről. Egy ilyen anyaggal dolgozni, egy olyan rendezővel, aki zsigerileg mozgatja meg az embert nézőként és színészként is, csodálatos érzés. Az fogalmazódott meg bennem a próbák alatt, hogy nekem ez az a színházi nyelv, ami miatt anno színész akartam lenni” – meséli az Adélt alakító Kovács Patrícia. Mohácsi János rendezése Az üvegcipő május 8-án látható utoljára a Vígszínházban. Az előadás főbb szereplői: Waskovics Andrea, Stohl András m.v., Kovács Patrícia, Medveczky Balázs, Fesztbaum Béla, Balázsovits Edit, Radnay Csilla, Bölkény Balázs, Telekes Péter, Csapó Attila, Zoltán Áron.
Molnár Ferenc ## Az üvegcipő Irma, a Józsefváros kis Hamupipőkéje nem gazdag királyfiról álmodik: ő egy szegény asztalosba, Sipos Lajosba szerelmes, menthetetlenül és reménytelenül. De a korosodó, mogorva iparosmestert már más is kiszemelte magának: Adélnak, a panziósnőnek még házassági tervei …
„A zenés színházi műfajok komplexitást igényelnek a színművészektől, a munkatársaktól, a rendezőtől egyaránt. Pláne akkor, ha a mű kifejezett műfaj- és stílusismeretet igényel, hiszen tele van ironikus és parodisztikus elemekkel, kikacsintó reflexióval. És pláne akkor, ha egy világméretű, illetve virágméretű összeesküvés áldozatává válhatunk. A horrorparódia azonban nem tántorítja el az embert, hogy drukkoljon jobb életre vágyó hőseinek” – emeli ki a Rémségek kicsiny boltja előadásunk rendezője, Novák Eszter. Az évadban még három alkalommal látható a Rémségek kicsiny boltja a Pesti Színházban: április 29-én, május 13-án és május 27-én. Szereplők: Orosz Ákos, Radnay Csilla, Seress Zoltán, Brasch Bence m.v./Szántó Balázs, Márkus Luca, Kovács Patrícia, Majsai-Nyilas Tünde, Szántó Balázs, Herczeg Tamás m.v./Vatamány Atanáz m.v.
Howard Ashman – Alan Menken ## Rémségek kicsiny boltja Szeptember havának huszonegyedik napján az emberiség váratlanul halálos veszedelemmel találta magát szemben. Ez a létét fenyegető félelmetes ellenség – az ilyen ellenségek szokása szerint – látszólag a legártatlanabb és leghétköznapibb helyen bukkant fel. Elsőként New …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük